ཉོན་མོངས་

ཉོན་མོངས་ཞེས་པ་ནི་སེམས་དང་སེམས་ལས་བྱུང་བའི་ཆོས་རྣམས་ཀྱི་ནང་ནས། སེམས་ཅན་གྱི་སེམས་ལ་གནས་ཏེ་དེའི་རྒྱུད་འཁྲུལ་པར་བྱེད་ཅིང་། སྡུག་བསྔལ་གྱི་རྒྱུ་དུ་གྱུར་པའི་ལོག་རྟོག་གི་སེམས་ལས་བྱུང་བ་རྣམས་ལ་ཟེར། འདི་ནི་འཁོར་བར་སྐྱེ་བའི་རྩ་བ་དང་། སངས་རྒྱས་ཀྱི་བྱང་ཆུབ་ལ་གེགས་བྱེད་པའི་འགལ་རྐྱེན་གཙོ་བོ་ཡིན། 
 སྒྲ་བཤད། 

ཉོན་ཞེས་པ་ནི་འཁྲུལ་པ་དང་གནོད་པའི་དོན་དུ་སྦྱར་ཞིང་། མོངས་ཞེས་པ་ནི་འཁྲུགས་པ་དང་མི་གསལ་བར་འགྱུར་བའི་དོན་ལ་སྦྱར། དེས་ན་སེམས་ལ་གནས་ཏེ་དེ་ཉིད་འཁྲུལ་ཞིང་འཁྲུགས་པར་བྱེད་པ་ལ་ཉོན་མོངས་ཞེས་འདོགས།
 ངེས་ཚིག 

ཉོན་མོངས་ཞེས་པ་ནི་སེམས་ཅན་གྱི་རྒྱུད་ལ་གནས་པའི་མ་རིག་པ་གཙོ་བོར་གྱུར་པའི་འདོད་ཆགས། ཞེ་སྡང་། གཏི་མུག་སོགས་ཀྱི་སེམས་ལས་བྱུང་བ་རྣམས་ཏེ། "སེམས་ཅན་རྣམས་བདག་ཏུ་འཛིན་ཡོངས་སུ་རྟོགས་པས་འདོད་ཡོན་གྱི་ཟས་ལ་འདོད་པར་བྱེད་ཅིང་། འཁོར་བའི་རྒྱུ་བདག་དང་བདག་གི་བར་ཆགས་པའི་ཡིད་དང་ལྡན་པ་རྣམས་བདག་དེས་ཉོན་མོངས་པས་ཀུན་ནས་བསླང་ཞིང་དེ་ལས་བསགས་པས་དུས་རྟག་ཏུ་འཁོར་བ་སྟེ།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས། ༡༠༡-༡༠༢ ཞེས་གསུངས་པ་ལྟར། འདི་ནི་འཁོར་བར་འབོབ་པའི་གཙོ་རྒྱུ་ཡིན།

སྐྱེ་ཚུལ།

"བྱིས་པ་སོ་སོའི་སྐྱེ་བོ་བདག་ཉིད་ཀྱི་ནི་མེད་པ་ལ་ཡོད་པར་འཛིན་པ་དཔེར་ན་མཁའ་ལ་མདུད་པ་བོར་བ་དང་འདྲའོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས། ༡༠༢ཞེས་གསུངས་པ་ལྟར། མ་རིག་པས་མེད་པ་ལ་ཡོད་པར་འཛིན་པ་ནས་སྐྱེ། 

དཔེ་མཚོན།
"དཔེར་ན་སྔོན་གྱི་དུས་ཞིག་ཏུ་བྱི་བ་དུག་ཅན་གྱིས་སོ་བཏབ་པ་ན་དུག་ཞུགས་ཀྱང་དེ་མ་ཤེས་ལ། ཕྱིས་དོགས་པའི་འདུ་ཤེས་ཀྱིས་ནི་དུག་ལངས་པ་ན་དེའི་ཚེ་དུག་དེ་ཁོང་དུ་སོང་བར་མེད་ཀྱང་དྲན་པ་བརྒྱལ་བར་འགྱུར་རོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག་ངོས། ༤༡bཞེས་གསུངས་པ་ལྟར། རང་གི་རྣམ་རྟོག་གིས་ངོ་བོ་མེད་པ་ལ་བདེན་པར་འཛིན་པས་ཉོན་མོངས་སྐྱེ།

འབྲས་བུ།

"སེམས་ཅན་རྣམས་ནི་ཚུལ་བཞིན་མ་ཡིན་པའི་ཡོངས་སུ་རྟོག་པ་ཅན་དུ་གྱུར་པའི་དབང་གིས་རྟོག་པ་དེ་འཕེལ་བར་བྱེད་པ་འདོད་པའི་ཡོན་ཏན་གྱི་ཟས་ལ་འདོད་པ་སྐྱེ་བར་བྱེད་ཅིང་། འདོད་པ་དེའི་དབང་གིས་འཁོར་བར་ཆགས་པའི་ཡིད་དང་ལྡན་པ་རྣམས་ནི་ཕག་མི་གཙང་བའི་འདམ་ལ་རྒྱུ་བ་ལྟར་རྟག་ཏུ་སྲིད་པར་འཁོར་བར་གྱུར་པ་ཡིན་"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག་ངོས། ༨༠bཞེས་གསུངས།

ངོ་བོའི་དབྱེ་བ།

ཉོན་མོངས་པ་ནི་རྩ་བའི་ཉོན་མོངས་དང་ཉེ་བའི་ཉོན་མོངས་གཉིས་སུ་དབྱེ། རྩ་བའི་ཉོན་མོངས་ནི་འདོད་ཆགས། ཞེ་སྡང་། གཏི་མུག ང་རྒྱལ། ཐེ་ཚོམ། ལྟ་བ་ངན་པ་དྲུག་ཡིན།

བྱེད་ལས་ཀྱི་དབྱེ་བ།

"སེམས་ཅན་ཞེས་བྱ་བ་ལ་སོགས་པ་གསུངས་ཏེ། བདག་དང་བདག་གིར་ཞེན་པས་ཁམ་གྱི་ཟས་ལ་སོགས་པ་འདོད་བྱེད་ཅིང་། འདོད་པ་དང་གཟུགས་ལ་སོགས་པའི་སེམས་ཅན་དུ་ཡོངས་སུ་རྡོག་པས་འཁོར་བ་སྒྲུབ་པ་དང་། སྲུང་བ་མི་ཟད་པའི་སྐྱེ་བོ་ཕྱིན་ཅི་ལོག་ལ་ཆགས་པའི་ཡིད་ལ་བྱེད་པ་དང་ལྡན་པས་དེས་སྐྱེ་བོ་སྲུང་བ་རྟག་ཏུ་འཁོར་རོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས། ༡༡༤-༡༡༥ཞེས་གསུངས་པ་ལྟར། འཁོར་བར་འཁོར་བ་དང་སྡུག་བསྔལ་སྐྱེད་པའི་ལས་བྱེད།

གཉེན་པོ།

ཐར་པའི་ལམ། "བདག་དང་བདག་གིར་མི་དམིགས་པར་རྟོགས་པས་རྣམ་པར་བྱང་བར་གསུངས་ཏེ། གཞན་ལུགས་འདི་ལ་གང་ཡང་ཀུན་ནས་ཉོན་མོངས་པ་དང་གཉེན་པོ་རྣམ་བྱང་རྣམ་པར་དག་པར་འགྱུར་བ་མེད་ལ། བྱང་ཆུབ་སེམས་དཔའ་ཤེས་རབ་ཀྱི་ཕ་རོལ་ཏུ་ཕྱིན་པའི་ཡུལ་དོན་རྟོགས་སོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས། ༡༠༢-༡༠༣ཞེས་གསུངས།

གྲུབ་མཐའི་ཁྱད་པར། "བདེན་པ་གཉིས་ལ་ཡང་དག་པར་བརྟེན་ནས་གཉི་ག་རྣམ་པར་གཞག་པ་ཉེ་བར་བསྡུ་བའི་ཕྱིར། ཇི་ལྟར་ཞེས་བྱ་བ་ལ་སོགས་པ་གསུངས་ཏེ། ཇི་ལྟར་འཛིན་པ་སྟེ་མངོན་པར་ཞེན་པ་ནི་ཀུན་རྫོབ་བོ། དེ་ལྟར་ཀུན་ནས་ཉོན་མོངས་པ་བསྟན་ནས་ཇི་སྐད་བསྟན་པའི་མངོན་པར་ཞེན་པ་བདག་དང་བདག་གི་ཆོས་སོ། ཇི་ལྟར་མི་དམིགས་པ་དེ་ལྟར་རྣམ་པར་བྱང་བར་གསུངས།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས། ༡༡༥-༡༡༦ ཞེས་བདེན་པ་གཉིས་ཀྱི་སྒོ་ནས་གཏན་ལ་ཕབ།
ལུང་ཁུངས།